2008-ban a junior világbajnokságon egyéniben ezüstérmes, csapatban (Bíró Fanni, Fodor, Varga Zs.) kilencedik helyezést ért el. A junior Eb-n egyéniben tizenötödikként, csapatban (Bíró F., Nudelmann Bianka, Varga Zs.) hatodikként végzett. A következő évben a junior vb-n egyéniben harmadik, csapatban (Bíró F., Nudelman, Varga Zs.) kilencedik helyezést szerzett. A 2009. évi universiadén a 16 között esett ki. Közvetlenül ezután a plovdivi felnőtt Európa-bajnokságon 30. lett. Csapatban (Berta Adrienn, Varga Gabriella, Varga Katalin) nyolcadik helyezést ért el. A felnőtt vb-n 43. helyen végzett. Csapatban (Knapek Edina, Varga G., Varga K.) tizedik volt. A 2010-es Európa-bajnokságon csapatban (Mohamed Aida, Knapek) hatodik lett. A novemberi világbajnokságon egyéniben a tizenhatodik, csapatban (Knapek, Mohamed, Varga) a kilencedik helyen zárt. A következő évben az Eb-n a 32 között kiesett. A csapatversenyen (Knapek, Mohamed, Varga) negyedik helyezett volt. A világbajnokságon a 64 között kiesett. Csapatban (Knapek, Mohamed, Varga) ötödik helyen végzett. A 2012-es Európa-bajnokságon a 32 között fejezte be. Csapatban (Knapek, Mohamed, Varga) ötödik lett.